Detaloza raporto da Arsene Dudouy, Franca abado, de Secqueville-en-Bessin 
(Calvados), unesma sekretario di USI (Uniono Sacerdotal Idista), pri lua turo en 
Anglia, en 1913, dum qua il uzis anke Ido, per la servi da lokal Idisti. 

societo Progreso e di 1. U. K., sekretario-kasero dil grupo Yu- 
naro. Lua multa stranjera korespondanti esas pregata notar lua 
desaparo e konservar lua memoro. 


Riga. 

La granda influiva Letona jurnali e revui til recente refuzis nia 
artikli pri Ido, parte pro ke li judikis la solvo dil problemo pri 
mondolinguo ipsa kom ne sat matura, ma grandaparte pro ke en 
la redakterii esas kelki de nia mi-frari Esp-isti. Ma recente ni 
ganis varma protektanto en la bibliotekisto dil urbo, ilqua sam- 
tempe esas membro dil redaktal komitato dil miaxim importanta 
letona revuo Druwa. Per ilua helpo ni ja adjuntis nia propagilo 
Starptautiska Waloda a la kayero di junio di ta revuo, ed en julio 
aparos en ol detaloz artiklo pri la problemo dil LI. Ta biblio- 
tekisto (S° Kart KoscHE, publika biblioteko, Riga-Hagensberg) 
expozas en la lekteyo omna nia verki e propagili, ed esus bona, 
se nia editerii e redakterii voluntus sendar a lu gratuita exempleri 
di lia editaji. Lo extreme acelerus nia afero en ica grand urbo: 
Oportas mencionar, ke la biblioteko esas poliglota e frequentesas 
da personi de omna nacioni. 


Salnt-Sauveur-le-Vilcomte. 


En ica urbo dil departmento « Manche » S° FoUuCHER durigas 
sua habila propagado, helpata da S° LEGRAND, imprimisto, qua 
voluntas imprimar gratuite la prospekti necesa, S9 Foucher ko- 
mencis kurso pri Ido en la komonala skolo di pueri, e ta kurso 
tre prosperas : ne nur la nombro dil lernanti ne diminutis (quale 
eventas ofte, precipue kun Esp.) ma ol augmentis depos l' unesma 
leciono. Tale la maxim multa skolani di St-Sauveur divenas Idisti. 


Idistal turo en Anglio. 


Kande me eniris unesmafoye Anglio, me povis konversar nur 
per Ido. Ma pokope, pro la konstanta akompano dil angla sami- 
deani, me rimemoris l' angla linguo olim studiita dum mea yuneso, 
me kelkete aquiris la praktiko til lore mankinta, e tale divenis 
kapabla konversar en l' angla. Yen exemplo dil utileso di Ido por 
lernar la vivanta lingui. 

Me do entraprezis cavare granda turo tra Anglio. Pro ke me 
precipue intencis vizitar, ne la komercala ed aferala loki, ma 
l' anciena (e nun kelkete dezerta) urbi, ube staras l' antiqua mo- 
numenti, me havis ne granda espero renkontrar Idisti en mea 
voyo. Ma me surprizesis agreable. 

En Winchester me renkontris S° Hoses, di qua la akompano 
esis tante plu agreabla, ke il esas arkeologiero tre kompetenta. 

Salisbury, Stonehenge, Wells, e yen me advenas en Bristol, en 

l’ universitato di qua D'' MoonE esas profesoro di filologio. 
Dro Moore savas tanta nacionala lingui ke, singlafoye kande il 
renkontras stranjera Idisto, il havas adminime un vivanta linguo 
komuna kun il, e pro to privacesas de omna okaziono parolar en 
Ido. Me tre sincere deziras ke il vizitesez da ul Japonana o Chi- 
nana samideano, por tale koaktesar konversar en Ido. Altre, 
kande il partoprenos ula internaciona Idal kongreso, il esos sam- 
tempe la maxim kapabla por konversar private kun singla kon- 
gresano, e la minim pronta por diskursar publike avan omni. 

Quante regretinda esas, ke ne ja existas Idisti en Gloucester e 
precipue en Oxford, ta santuario di la cienco en Anglio! Ma me 
advenas en London, ube on esas certa renkontrar mult Idisti. 
Yen gesiori BAXTER, di qui l' afableson e servemeson experiencis 
ja tanta stranjera samideani. Me varme konsilas, ke nula Idisto 
exterlandana venez en London sen relateskar kun li; lu trovos en 
to granda profito e plezuro. Yen anke S° HARDING, quan l' antea 
uzado di Volapük, pose di Esperanto, ne impedas parolar Ido tre 
pure e fluante. Ma London esas paseyo, di qua la habitantaro 
konstante rinovijas. Ube esas multa samideani, quin me renkon- 
tris hike lastayare ? Li foriris a diversa landi; ma altri vicis li. E 
me aparte memoras kun plezuro ul posdimezo sundiala, quan me 
pasis ibe kun tre internaciona kompanaro: Angli, Franci, Ger- 
mani, Hungariani. | 

De London a Rochester la voyo, ne maxim kurta, ma maxim 
agreabla, esas tra Westclifl-on-Sea, ube on renkontras l' afabla 
Komitatano S° REEVE; il akompanis me til Chatham, e livis me 
quaze en la manui di Pastoro WHITEMAN. Ni kune vizitis la kate- 
dralo di Canterbury, e l' antiqua kastelo di Rochester : Ido pruvis 
su kom tre flexebla helpilo por posibligar a ni kambiar nia re- 
marki, pense rikonstruktar en la nuna ruinaji la primitiva dispo- 
zeso, e mem realigar tre interesiva diskovreti. Ma me trovis che 
Pastoro Whiteman okaziono di altra tre atencinda remarko pri 
Ido. Il esas Unitarano e Vejetarano, sistemi religiala e filozofiala 
certe tre nova por me. Por explorar ta sistemi, me permisis a me 
ipsa, kun lua afabla konsento ed invito, ne nur questionar, ma 
anke diskutar e kontredicar; nam tala diskuto esas la maxim efl- 
kiva moyeno por explorar irga doktrino. E tale me povis expe- 
riencar, quante perfekta debatal instrumento Ido esas-inter ne- 
samlinguani. Ne nur nia idiomo posibligis a ni diskutar dum hori 
sen ula desfacileso o fatigeso; to esas nur negativa avantajo; ma 
me trovis en Ido pozitiva avantaji, quin on komprenos tre facile, 
se nur on voluntas atencar la desavantajo di la stranjero, qua 
diskutas en la nacionala linguo di sua kontredicanto. Lu ne sem- 
pre komprenas l' adverso, ofte obligesas igar lu ridicar la sama 
frazi, penoze serchas expresuri por respondar; lu timas facar lin- 
guala erori, qui igus lu ridinda. Quante desfacila esas triumfigar 
tezo, mem bona e justa, en tala cirkonstanci! To esas vera han- 


3 


354 PROGRESO 


dikapo. Kontraste, l' uzo di la linguo internaciona kreas perfekta 
egaleso inter le du; Ido esas por nulu de li linguo naturala ; e 
mem la kulpi, se uli eventas, efikas preske nesentebla impreso. 

Cambridge esas en Anglio la loko, ube on maxim multe pavoras 
pri la « sufrajistini ». Pluri inter ica tante vidinda unsversitatal 
kolegii obstineme klozis sua pordi avan me, quale se me esus 
komisita da Mrs. Pankhurst por incendiar oli. Kompense, me 
renkontris ibe S° REyNoLps, ex-Esp-isto, e nun tre fervoroza 
Idisto. Me devas homajar anke l' afableso di Siorino REyNoLDs. 
El lernis Esp? ante sua mariajo ; pose eventis la reformo di la Dele- 
gitaro; ma de lore, tro absorbata da la menajal okupi... el ne 
trovis tempo por lernar la reformi. Samideani di la tota mondo, 
qui intencas spozijar, vartez la lasta decidi di l' Akademio ante 
mariajar vi, por ke plu tarde via spozini ne parolez..... Ido pri- 
mitiva l! 

Fly, Norwich, Peterborough, Lincoln, York, yen sur l' angla 
mapo granda « truo », en qua me renkontris nula samideano; me 
voyajis izolite, quale navo tro distanta de irga posteno di telegra- 
fado senfila. Me esperas ke la jus naskinta « British ldistic So- 
ciety », di qua me konstatis l' agemeso, balde desaparigos ica 
lakuno. 

En Leeds me ritrovis « kontakto » kun l' Idistaro, e certe per 
tre plezanta maniero; nam S° e Sne HOLMES ne nur parolas per- 
fekte Ido, ma astonigive savas la minim freque uzata vorti di nia 
Idala vortaro. Li debas to a lia kustumo uzar Ido en la omnadia 
familiala interparolado. E certe me tre tuchesis audante la yuna 
patrino adparolar sua infanteto per Idala karezatra frazi. To me- 
morigis da me la kritiki ofte enuncita kontre l' uzo di Ido inter 
samlandani, e la pretexto ke tala uzo neeviteble abutas ad enduk- 
tar nacionala idiotismi en Ido. To esas vera por la personi ne 
suficante instruktita por dicernar l' idiotismi di sua propra linguo ; 
ma por l' altri, l' experienco koaktas me asertar, ke tala praktiko 
duktas ad admirinda ed envidiinda posedo di la linguo helpanta. 

Pro ke me esas nun en Norda Anglio, plezas a me konstatas 
ke l’ angla pronuncado, tante desfacila por la stranjeri, qua vicar 
la vokali per diftongi, restriktesas a la suda parto cirke London. 
Certe nia Sud-Angla samideani sucesoze venkis ica desfacilajo e 
parolas Ido tre kompreneble por stranjeri; plezas tamen kons- 
tatar ke ica obstaklo, grava, quankam nule nevenkebla, extensesas 
nur a parto de la 120 milioni, qui parolas l' angla linguo. 

Liverpool! Hike habitas nia devota akademiano S° Dow. Tre 
kompetenta pri arkeologio, il volas vizitigar da me la sennombra 
kirki e kapeli akumulita da sua religioza samurbani. Ma Liver- 


1. Ne sequez tro severe ca konsilo : vi povas ja nun fiancigar vi; vi ne 
bezonos vartar longe! (REp.) 

pool, agitata da intensa e bruisoza trafiko, ne semblas a me loko 
favoroza por gotika e mezepokala kontemplado. Duktez me a la 
« overhead railway » (fervoyo super la kapi), qua kuras sur sen- 
fina viadukto, montrez a me la doki, qui extensesas multa milii 
alonge la rivero Mersey, la grandega quar-kamena vapornavo 
Lusitania, recente komandita da frato di S9 Dow, o la Caronia, 
quan il esas quik duktonta tra Atlantiko, la landing stage (flota- 
canta embarkeyo) tante vasta e tante habile ligita a la tero per 
charnirizita ponti, ke on advenas sur olu sen suspektar, ke on 
livis la tero, od ula up-to-date konstrukturi, di qui extere la tro 
abundanta fumuro domajis la superba alteso, ma qui interne apa- 
ras tante vasta, grandioza e luxoza, quale ex. la Liver buildings o 
la Dock offices, en qui ni kordiale aceptesas da altra frato di 
S9 Dow, viro tre up-to-date anke. 

Mea voyajal programo esas parfinita; restas kelka dii, quin me 
spensos en vizitar la piktinda regioni di Peak district kun lua as- 
tonigiva kaverni, e la bela monti di Gualo. Ma en ica lasta regio- 
no on mem neplus parolas l' angla; on parolas la « Welsh », 
stranja linguo, en qua on povas lektar quar sucedanta L en vorti 
de deknon silabi! Me pregas, pozez ibe kelka Idisti por servar 
kom guideri a la kompatinda stranjero, qua riskas su ibe. 

Retroveninte en Francio, me volas expresar tre debita homajo 
al afableso di l' Angla Idisti. Se ldo esas prizenda helpilo en lando 
stracjera, l' Idisti esas fonto di neexhaustebla kordialeso por la 
samideano voyajanta. 

A. Dupouy. 


p Esperantulo. 


Segun la « filologiala metodo » di l' Esp. « linguisti », ula mem- 
bro di la Lingva Komitato facis raporto pri la nova vorti uzita da 
la tradukinti dil Nova Testamento. On klasifikas en aparta fako 
la vorti ja uzita da la Maestro (no : « da nia chefa instruktanto p); 
ex. akuzi, quan on justifikas tale : « En ordinara parolo kulpigi 
suficas. Ma en plu preciza parolo kulpigito devas esar kulpa, 
dum ke akuzito povas esar senkulpa ». (On videble profitis la 
Idista kritiki!). « En preciza parolo kulpigi povas (!) signifikar : 
atraktar senkulpo en peko; en ordinara parolo, kulpigi povas (!) 
signifikar : donar verdikto kontre la judiciato ». Se ni -klarigas ica 
galimatiaso, ol signifikas definitive : kulpigi povas (!) havar tri 
senci : 1. igar (ulu) kulpar (yen la sola justa, segun la logikal 
analizo); 2. akuzar; 3. kondamnar. Quala kaoso! Ma ol esas la 
fatala konsequo di la metodo, qua esforcas unionar la logiko e 
l'uzado. Pluse, quon on opinionas pri ca distingo dil’ «ordinara » 
e di la « preciza parolo » ? On konfesas do, ke en Esp. l’ « ordi- 
nara » uzado esas nule preciza! Ma tale on admisas en Esp. du 
stili e quaze du lingui (en Volapuk on admisis tri stili e quaze- 
gradi : Volapŭk esis do plu richa !). 


